Ehdotus neuvoston asetukseksi (EY) N:o ... naudanliha-alan yhteisestä markkinajärjestelystä annetun asetuksen (ETY) N:o 805/68 muuttamisesta



Virallinen lehti nro C 125 , 27/04/1996 s. 0029



Ehdotus NEUVOSTON ASETUKSEKSI (EY) N:o . . ., annettu . . ., naudanliha-alan yhteisestä markkinajärjestelystä annetun asetuksen (ETY) N:o 805/68 muuttamisesta (96/C 125/16) 96/0068 (CNS) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että asetuksen (ETY) N:o 805/68 (1), sellaisena kuin se on viimeksi muutettuna komission asetuksella (EY) N:o 2417/95 (2), 4 artiklassa vahvistetaan markkinointivuoden aluksi huhtikuun ensimmäinen maanantai; kokemus on osoittanut, että markkinointivuosi on parempi aloittaa kunkin vuoden 1 päivänä heinäkuuta ja päättää 30 päivänä kesäkuuta seuraavana vuonna, asetuksen (ETY) N:o 805/68 4 c artiklan 3 kohdan ja 4 k artiklan 3 kohdan mukaisesti komissio on laatinut neuvostolle osoitetun kertomuksen naudanliha-alan tilanteesta ja erityisesti uudistuksen yhteydessä käyttöön otettuun uuteen palkkiojärjestelmään kuuluvien tiettyjen toimenpiteiden toimivuudesta; tässä kertomuksessa esitettyjen johtopäätösten perusteella on syytä mukauttaa edellä mainittu asetus, asetuksen (ETY) N:o 805/68 4 b artiklan 2 kohdan mukaisesti erityispalkkio voidaan myöntää toisen kerran eläimen ollessa vähintään 22 kuukauden ikäinen; tämä mahdollisuus houkuttaa tiettyjä tuottajia jatkamaan kuohimattomien sonniensa lihottamista ainoastaan toisen palkkion saamiseksi; on osoittautunut, että tämän käytännön seurauksena saatujen painavien ruhojen markkinat ovat melko rajoittuneet ja niistä aiheutuu tuotetun naudanlihan määrien epätoivottu lisäys; tämän vuoksi erityispalkkio olisi myönnettävä kuohimattomille sonneille ainoastaan yhden kerran eläimen elinaikana ja ennen 22 kuukauden ikää; tuottajien taloudellisen rankaisemisen välttämiseksi tähän toimenpiteeseen on liitettävä kyseisen kertapalkkion määrän nostaminen, asetuksen (ETY) N:o 805/68 4 c artiklassa tarkoitettu kausiporrastuspalkkio mahdollisti laidunkauden aikana teurastettujen kuohittujen sonnien määrän selkeän lisäämisen; luonnonolojensa ja tuotantorakenteensa vuoksi Irlanti sekä vähäisemmässä määrin Pohjois-Irlanti ovat alueita, joissa teurastusten kausiporrastukset vaikuttavat eniten, ja tämän vuoksi palkkion myöntäminen yhdellä mutta ei toisella puolen saarta aiheuttaa häiriöitä niiden markkinoilla ja voi aiheuttaa tiettyjä terveyssyistä epätoivottuja eläinten vaihtoja; kausiporrastukseen kuuluvien jäsenvaltioiden osalta on kuitenkin suotavaa jatkaa kyseisen palkkion myöntämistä, vaikka palkkion saamisen edellytyksenä olevaa kynnystä ei ole ylitetty, mutta tällaisessa tapauksessa itse tuottajasektorin kustannuksella toisen erityispalkkioerän säädettyä määrää vastaavaa vähennystä vastaan; lopuksi nykyisin voimassa olevasta säädöstekstistä voisi päätellä, että palkkion saamiseksi eläin on teurastettava erityispalkkion saamista seuraavana vuonna, ja koska tämä ei ole toivottavaa, olisi poistettava viittaus seuraavaan vuoteen; edellä mainituin perustein vaikuttaa aiheelliselta säilyttää kausiporrastuspalkkio tietyin parannuksin, Saksan uusissa osavaltioissa (Ländereissä) naudanlihatuotannon uudelleenjärjestely on edennyt riittävästi, joten erityistoimenpiteitä ei tarvita; olisi kuitenkin säädettävä tiettyjä sopeuttamistoimenpiteitä, ja siirtymätoimenpiteet voivat olla tarpeen joustavan siirtymisen mahdollistamiseksi entisistä säännöksistä tässä asetuksessa annettuihin säännöksiin jopa ennen näiden säännösten soveltamista, ON ANTANUT TÄMÄN ASETUKSEN: 1 artikla Muutetaan asetus (ETY) N:o 805/68 seuraavasti: 1. Korvataan 4 artikla seuraavasti: "4 artikla Neuvoston määräenemmistöllä komission ehdotuksesta päättämiä poikkeuksia lukuun ottamatta markkinointivuosi alkaa 1 päivänä heinäkuuta ja päättyy 30 päivänä kesäkuuta seuraavana vuonna kaikkien 1 artiklassa tarkoitettujen tuotteiden osalta." 2. Korvataan 4 b artiklan 2 kohta seuraavasti: "2. Palkkio myönnetään enintään a) kerran kunkin 10-21 kuukautta vanhan kuohimattoman sonnin elinaikana tai b) kaksi kertaa kunkin kuohitun sonnin elinaikana: - ensimmäisen kerran 10 kuukauden iässä ja - toisen kerran vähintään 22 kuukauden iässä. Palkkion saamiseksi tuottajan on oltava määritettävän ajan pitänyt lihotuksessa kutakin hakemuksen kohteena olevaa eläintä." 3. Korvataan 4 b artiklan 6 kohdan ensimmäinen lause seuraavasti: "Palkkio vahvistetaan palkkiokelpoista eläintä kohden - 108,7 ecuksi kuohitulta sonnilta ja - 123,9 ecuksi kuohimattomalta sonnilta." 4. Korvataan 4 c artiklan 1 kohta seuraavasti: "1. Kun ajanjaksona 1 päivästä syyskuuta 30 päivään marraskuuta teurastettujen kuohittujen sonnien lukumäärä jossakin jäsenvaltiossa on yli 38 prosenttia vuosittain teurastettujen kuohittujen sonnien kokonaismäärästä, tuottajat voivat hakemuksesta saada 4 b artiklan mukaisesti myönnetyn erityispalkkion lisäpalkkiota (kausiporrastuspalkkiota). Todettaessa 38 prosentin ylitys otetaan huomioon palkkiota saaneen eläimen teurastusvuotta edeltäneenä toisena vuonna suoritetut teurastukset. Tätä artiklaa sovellettaessa Irlantia ja Pohjois-Irlantia pidetään yhtenä alueena 1 alakohdassa tarkoitettua teurastusten määrää ja vastaavaa palkkiota laskettaessa." 5. Korvataan 4 c artiklan 2 kohdassa ilmaukset "sitä seuraavan vuoden" ilmauksella "kyseisen vuoden". 6. Korvataan 4 c artiklan 3 kohta seuraavasti: "3. Jos 1 kohdassa tarkoitettu määrä ei ylity, ne jäsenvaltiot, joiden tuottajat ovat aikaisemmin saaneet kausiporrastuspalkkiota ja joiden tuottamien kuohittujen sonnien määrä on enemmän kuin 60 prosenttia tuotettujen sonnien kokonaismäärästä, voivat päättää kyseisen palkkion myöntämisestä 60 prosentin määränä 2 kohdassa vahvistetuista summista. Edellä mainitussa tapauksessa kyseisessä jäsenvaltiossa 4 b artiklan mukaisesti myönnetyn kuohittujen sonnien erityispalkkion toisen erän määrää vähennetään vastaavasti siten, että toimenpide ei aiheuta taloudellisia muutoksia kyseisen talousarviovuoden osalta. Tämä vähennys tehdään 27 artiklassa säädetyn menettelyn mukaisesti ennen palkkion toisen erän lopullista maksamista. Tätä toimenpidettä sovellettaessa Irlantia ja Pohjois-Irlantia pidetään yhtenä alueena tuotettujen sonnien määrää ja vastaavaa palkkiota laskettaessa." 7. Korvataan 4 k artikla seuraavasti: "4 k artikla Saksan uusien osavaltioiden (Länder) osalta: 1. Jollei tässä asetuksessa säädetyistä säännöksistä muuta johdu, kyseisellä alueella sovelletaan kaikkia muualla yhteisössä sovellettavia palkkiojärjestelmää koskevia säännöksiä 1 päivästä tammikuuta 1997 alkaen. 2. Saksa määrittää ja antaa tiedoksi kullekin tuottajalle tämän 4 d artiklan 2 kohdassa tarkoitetun tuottajakohtaisen emolehmäpalkkio-oikeuden enimmäismäärän niiden eläinten, joista tuottaja on saanut emolehmäpalkkiota vuonna 1996, määrän mukaan. Jos tavanomaisten syiden vuoksi vuonna 1996 ei maksettu palkkiota tai se maksettiin vähennettynä, määräksi voidaan hyväksyä vuonna 1995 maksettuja maksuja vastaava määrä. Jos vuonna 1996 ei maksettu palkkiota tai se maksettiin vähennettynä tätä varten säädettyjen rangaistusseuraamusten soveltamisen vuoksi, enimmäismäärä on se, joka todettiin näihin rangaistuksiin johtaneissa tarkastuksissa. 3. Jos tuottajille, joiden maatilat sijaitsevat Saksan uusien osavaltioiden (Ländereiden) alueella, myönnettyjen oikeuksien kokonaissumma tuottajakohtaisten enimmäismäärien käyttöönoton jälkeen on alueelle aikaisemmin vahvistettua alueellista enimmäismäärää alhaisempi, oikeuksien jäännös poistetaan lukuun ottamatta niiden ylijäämäisten oikeuksien määrää, jotka Saksa lisää 4 f artiklan 1 kohdassa tarkoitettuun kansalliseen reserviin kolmen prosentin määrään asti kyseisille tuottajille myönnettyjen enimmäismäärien kokonaismäärästä. Tällä tavoin saatu uusi reservi koskee koko Saksan aluetta. Uusissa Saksan osavaltioissa sijaitseville tuottajille myönnettävien oikeuksien kokonaismäärä lisättynä reserviin tarkoitetulla kolmella prosentilla ei saa missään tapauksessa ylittää kyseiselle alueelle kyseisenä aikana myönnettyä alueellista enimmäismäärää. 4. Komissio antaa tarvittaessa yksityiskohtaiset säännöt tämän artiklan soveltamisesta 27 artiklassa säädettyä menettelyä noudattaen." 2 artikla Komissio säätää tarvittaessa toimenpiteitä, jotka mahdollistavat siirtymisen ennestään olemassa olevan järjestelmän ja tässä asetuksessa säädettyjen uusien säännösten välillä 27 artiklassa säädettyä menettelyä noudattaen. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1997 alkaen, lukuun ottamatta - 1 artiklan 1 kohtaa, jota sovelletaan 1 päivästä heinäkuuta 1996, ja - tämän asetuksen 2 artiklaa, jota sovelletaan asetuksen voimaantulopäivästä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty . . . Neuvoston puolesta . . . (1) EYVL N:o L 148, 28.6.1968, s. 24 (2) EYVL N:o L 248, 14.10.1995, s. 39